Վ. Պուտինի նախագահության և վարչապետության տարիները ոսկե տառերով կարելի է արձանագրել հայ ժողովրդի բարեկամ ռուս մեծ ազգի պատմության էջերում: Ժողովրդավարության և խաղաղության ջատագով այդ անձնավորությունը ջանք չի խնայում բարեկամություն և համերաշխություն հաստատել մի այնպիսի տարածաշրջանում, ուր թվում է, թե ամեն մի թիզ հողի վրա մի ազգություն, մի ինքնություն է բնակվում: Գիտեք, հեշտ է խոսել խաղաղության և դրանից բխող սոցիալ-տնտեսական զարգացման մասին, ասենք, Հյուսիսային Ամերիկայում, ուր ընդամենը երեք պետություն կա: Սակայն պահպանել համեմատաբար անդորր ազգերի խճանկար Եվրասիայում, հավատացեք՝ «ամեն մարդու բան չէ»: Եվ դա այն դեպքում, երբ «կողքից բզողները» չեն պակասում: Այս ամենով հանդերձ, Ռուսաստանը, ի դեմս ներկայիս նախագահ Դմիտրի Մեդվեդևի և վարչապետ Վլադիմիր Պուտինի, լիովին կարողացել է իր վրա ստանձնել այդ դժվարին առաքելությունը: